白雪仙子二零一五吟稿冬雨
12月6日
莫问燕鸿归去来，连绵冬雨久难开。风吹朔气寒侵骨，烟锁溪桥冷冱苔。想见晴空须雪后，更无消息到云隈。循行节序此间乱，人力天心未可猜
。
附骥也写《十年》
11月28日
白驹穿隙莫能留，风入蒹葭雨入秋。几许残笺难寄雁，那些旧事不关仇。云生沧海从谁啸，心契芝兰岂自羞。网路十年归梦寐，青山于我有青眸
。
咏霜（试和楚家冲诸君韵）
11月20日
青女主司风正凉，半涵杀气半柔肠。严凝山表来何暮，寒捋秋英粲以芳。隔水难从思渺漫，倚天长啸意飞扬。冰壶深蓄梅花雪，伴我孤清料不妨
。
步韵绝句几首
睡莲
湖上仙姿疑画出，玉盘不动縠纹平。 水晶帘外看花月，云隔美人闻笑声
。
退思园
莫言风景了无私，十万银钱荐羽卮。 高挂退思能补过？游人感慨步迟迟
。
浮萍
任自西东随水流，天涯何处肯回头。 萍踪浪迹意难尽，无限烟波不易收
。
紫薇花
烟紫清阴不起尘，虽开长夏亦如春。 亭园更有深深径，谁向云中觅主人
。
泉流
绕石穿云烂漫游，山高林密惬清幽。 欢歌一路不停止，百炼终成万古柔
。
听雨
曾负年华多少秋，不伤离别不知愁。 寥寥旧巷客中雨，点滴痕深壁上留
。
咏鹰
龙趋云动起天兵，大翼乘风万里轻。 为扫